Hosank

Hosank () və ya Erməni-Ari İrqçi Siyasi Hərəkatı () — Ermənistan nasional-sosialist siyasi hərəkatı. Baş ofisi İrəvanda yerləşir.

 Tarixi 
"Hosank" 2021-ci ildə ABŞ ermənisi Hayk Nazaryan tərəfindən təsis edilmişdir. 1 yanvar 2024-cü ildə qrupun üzvləri Qaregin Njdenin xatirəsinə nasistlərin stilizə edilmiş bayraqları və Hitler salamı ilə çıxış edərək İrəvan şəhərinin mərkəzində parad keçirmişdilər.

 İdeologiyası 
Partiya Ermənistanın, eləcə də Artsaxın tarixi ərazilərini özündə birləşdirən qüdrətli erməni dövlətinin yaradılmasına çağırır. Partiya ağdərili üstünlüyünü dəstəkləyir və yalnız tamamilə erməni ləyaqətindən olan şəxslərə ölkədə vətəndaşlıq verilməsinə icazə vermək fikrini qoruyur, eyni zamanda erməni diasporundan repatriasiyanı təşviq edir. Bundan əlavə, partiya yalnız Ermənistanda daimi yaşayan avropalıları dəstəkləyir, eyni zamanda qeyri-avropalıları "müvəqqəti qonaqlar" adlandırır. Partiyaya görə, milləti idarə etmək üçün "ali lider" yaradılmalıdır və o, səs verməyə layiq sayılan vətəndaşlar tərəfindən seçilməlidir.

Partiya Ermənistanı başqa ölkələrdən asılılıqdan mümkün qədər müstəqil olmağa çağırır, xarici investisiyaları rədd edir və yalnız Ermənistan vətəndaşlarının mülk sahibi olması fikrini qoruyur. Partiya bütün xarici medianı qadağan etməyə çalışır və nasional-sosialist təbliğatının yayılmasını dəstəkləyir. Partiya erməni mədəniyyətinə bütün xarici təsirləri aradan qaldırmağa çağırır. Partiya Ermənistan Silahlı Qüvvələrinin güclənməsini və genişlənməsini dəstəkləyir, Ermənistanı dünyanın ən hərbiləşdirilmiş ölkəsinə çevirməyə çağırır. Partiya həmçinin LGBT hüquqlarına, irqlərarası evliliyə, feminizmə, sionizmə, marksizmə, pantürkizmə və anarxizmə qarşıdır. Partiya ari irqini qorumağa çalışır və digər "ari xalqları" ilə ittifaqlar yaratmağı dəstəkləyir.

 Həmçinin bax 
 Erməni milliyətçiliyi
 Ermənistanda antisemitizm

 İstinadlar 

 Xarici keçidlər 
 Official website

Kateqoriya:Ermənistandakı siyasi partiyalar
Kateqoriya:2021-ci ildə yaranan siyasi partiyalar
Kateqoriya:Erməni milliyətçiliyi
Kateqoriya:Avropada ultrasağ siyasət
Kateqoriya:Avropada faşizm
Kateqoriya:Ağdərili üstünlüyü
Kateqoriya:Antikommunizm